เรื่องร้องเรียน (ถนน,ความปลอดภัย) วันที่ 2022-09-10 09:28:55 — แขวงสะพานสูง เขตสะพานสูง กรุงเทพมหานคร
เส้นประแบ่งช่อง ถนนรามคำแหง ตามแนวก่อสร้างรถไฟฟ้า จางหายไม่มีเลยครับ มีบ้างในบางพื้นที่ แต่บางพื้นที่ก็จางหายไปเลยครับ เวลาตอนกลางคืนหรือฝนตกหนักๆอันตรายมากนะครับเพราะทัศนวิสัยไม่ชัด อย่าเห็นเป็นเรื่องไม่สำคัญนะครับ เพราะเวลาขับขี่ช่วงฝนลงหนักๆ จะมองไม่ออกครับว่ารถอยู่ในเลนหรือไม่และอาจเกิดอุบัติเหตุได้ เวลาเกิดอุบัติเหตุจะตัดสินกันยากด้วยนะครับว่าใครผิดใครถูกเพราะ ไม่รู้ว่าใครอยู่หรือไม่อยู่ในเลนของตัวเอง อีกอย่างทำให้ปัญหาจราจร เคลื่อนตัวได้ช้าเนื่องจากรถแต่ละคันต้องมานั่งเดาว่าตรงไหนวิ่งได้ 3 ช่อง ตรงไหน 2 ช่อง ผมในฐานะผู้เสียภาษี ต้องการความสะดวกสะบายและความปลอดภัยในการใช้เส้นทางนะครับ เรื่องนี้ทำไมถึงปล่อยไว้นานมากเลยครับ

หากอ้างว่าเพราะมีงานก่อสร้าง เหตุผลนี้ฟังไม่ขึ้นนะครับ เพราะอุบัติเหตุสามารถเกิดขึ้นได้ตลอดเวลา ทางหน่วยงานเขตที่ดูแลเรื่องนี้ควรเอาใจใส่นะครับ เพื่อชีวิตและความปลอดภัยของผู้ใช้ทางและผู้เสียภาษี ต้องจัดการทำให้เส้นแบ่งช่องจราจรมีความชัดเจนทั้งในเวลากลางวันและกลางคืนและเรียบร้อยเพื่อความปลอดภัยนะครับ ถึงแม้จะมีหรือไม่มีงานก่อสร้างก็ตาม